Hotărârea Tribunalului din 12 decembrie 2018 – Interessengemeinschaft privater Milchverarbeiter Bayerns şi alţii/Comisia
(Cauzele conexate T-722/15-T-724/15)1
[„Ajutoare de stat – Ajutor în favoarea sectorului lactatelor din Bavaria – Finanţarea testelor de calitate a laptelui – Decizie prin care ajutorul este declarat incompatibil cu piaţa internă – Dreptul de a fi asociat la procedura administrativă – Articolul 108 alineatul (2) TFUE – Articolul 6 alineatul (1) din Regulamentul (CE) nr. 659/1999”]
Limba de procedură: germana
Părțile
Reclamantă în cauza T-722/15: Interessengemeinschaft privater Milchverarbeiter Bayerns eV (Mertingen, Germania) (reprezentanți: inițial C. Bittner și N. Thies, ulterior C. Bittner, avocați)
Reclamantă în cauza T-723/15: Genossenschaftsverband Bayern eV (München, Germania) (reprezentanți: inițial C. Bittner și N. Thies, ulterior C. Bittner, avocați)
Reclamantă în cauza T-724/15 : Verband der Bayerischen Privaten Milchwirtschaft eV (München) (reprezentanți: inițial C. Bittner și N. Thies, ulterior C. Bittner, avocați)
Pârâtă: Comisia Europeană (reprezentanți: T. Maxian Rusche, K. Herrmann și P. Němečková, agenți, asistați de P. Melcher, avocat)
Obiectul
Cerere întemeiată pe articolul 263 TFUE având ca obiect anularea parţială a Deciziei (UE) 2015/2432 a Comisiei din 18 septembrie 2015 privind ajutorul de stat SA.35484 (2013/C) [ex SA.35484 (2012/NN)] acordat de Germania pentru testele de calitate a laptelui în cadrul Legii privind laptele şi materiile grase (JO 2015, L 334, p. 23)
Dispozitivul
Anulează articolele 1-4 din Decizia C 2015/2432 a Comisiei din 18 septembrie 2015 privind ajutorul de stat SA.35484 (2013/C) [ex SA.35484 (2012/NN)] acordat de Germania pentru testele de calitate a laptelui în cadrul Legii privind laptele şi materiile grase în măsura în care se declară drept incompatibil cu piaţa internă ajutorul acordat de Republica Federală Germania pentru testele de calitate a laptelui efectuate în Bavaria şi se dispune recuperarea acestui ajutor.
Comisia Europeană suportă, pe lângă propriile cheltuieli de judecată, şi pe cele efectuate de Interessengemeinschaft privater Milchverarbeiter Bayerns eV, de Genossenschaftsverband Bayern eV şi de Verband der Bayerischen Privaten Milchwirtschaft eV.
____________
1     JO C 59, 15.2.2016.